આ અંગે એસીબીએ ઓખા નગરપાલિકાના ચીફ ઓફિસર અને સાત સંસ્થાના હોદ્દેદારો સહિત ૧૯ લોકો સામે ગુનો નોંધીને વધુ તપાસ હાથ ધરી છે આ કેસની વિગત મુજબ ઓખા નગરપાલિકા વિસ્તારમાં ૨૦૧૪-૧૫ માં ગુજરાત સરકાર દ્રારા મહાત્મા ગાંધી સ્વચ્છતા મિશન અંતર્ગત રાજ્યના શહેરોને જાહેરમાં શૌચાલયથી મુક્ત બનાવવા નિર્મળ ગુજરાત વ્યક્તિગત શૌચાલય હેઠળ નગરપાલિકાઓ દ્રારા કુલ ૨૧૬ સ્વૈચ્છીક સંસ્થાઓની યાદી તૈયાર કરવામાં આવી હતી. જે નગરપાલિકાઓને મોકલી આપવામાં આવી હતી. જે મુજબ ઓખા નગરપાલિકા દ્વારા વર્ષ ૨૦૧૧-૧૨થી ૨૦૧૪-૧૫ નાં વર્ષમાં કુલ ૭ સ્વૈચ્છિક સંસ્થાઓને ૬૭૫૨ શૌચૈલય બાંધવાનો વર્ક ઓર્ડર આપવામાં આવ્યો હતો. જાકે આ સંસ્થાઓ દ્રારા કુલ ૩૩૫૪ શૌચાલયો સરકારના નિયમ અને ડિઝાઈન મુજબ બનાવ્યા ન હતા. ઊપરાંત અરજદારો પાસેથી ખોટા પ્રમાણપત્રો મેળવીને તથા એન્જીનીયરો દ્વારા ખોટા ચેકલિસ્ટ બનાવી રૃ. ૨,૭૫,૦૦,૬૦૦ ના બિલ નગરપાલિકામાં મંજુર કરાવ્યા હતા.